system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Amor fatal?
assistant
Amor fatal (dramă sentimentală aranjată pentru cinematograf) este un film românesc din 1911, în regia lui Grigore Brezeanu. Acesta a fost totodată și scenarist, și actor. Este considerat film pierdut. Presa vremii a catalogat producția drept „cinematografierea uneia dintre cele mai celebre piese din repertoriul Teatrului Național”, însă aceasta nu a putut fi identificată nici până astăzi. Neamțu-Ottonel susține însă că filmul ar fi fost pur și simplu filmarea unui spectacol, într-o grădină de vară, care adunase mult public.

Premiera filmului a avut loc la 18 septembrie 1911, la numai câteva luni după aceea, protagoniștii principali (Tony Bulandra și Lucia Sturdza) căsătorindu-se.

Presa vremii: „Unii dintre cei mai buni actori ai noștri au jucat pentru cinematograf și un film în care ei figurează și se reprezintă. Acest film e interesant numai fiindcă figurează în el actorii noștri, nu și prin felul în care ei joacă. Dacă acești artiști — am spus doar că sunt printre cei mai buni pe care-i avem — au totdeauna succes când apar pe scenă, nu tot așa se întâmplă și când e vorba de performanța lor cinematografică.” (L'Independence Roumaine - 7/20 octombrie 1911)

Distribuție 
 Lucia Sturza Bulandra	
 Tony Bulandra	
 Aurel Barbelian

Legături externe
 Amor fatal (1911) la aarc.ro

Filme românești
Filme din 1911
Filme mute
Filme regizate de Grigore Brezeanu
Filme pierdute